705. slavna brdska brigada
705. slavna brdska brigada Armije Republike Bosne i Hercegovine formirana je 1. decembra 1992. kao 305. brdska brigada. Prvi zapovjednik bio je major Halid Dedić. Formiranjem Sedmog korpusa brigada je ušla u sastav tog korpusa i promijenila naziv u 705. Za izuzetne zasluge i rezultate brigadi je 7. februara 1995. dodijeljen naziv "slavna". Poginulo je 105 njenih pripadnika. Jedan od uspjeha brigade bilo je zauzimanje TV-predajnika na Vlašiću u martu 1995. U vrijeme izvođenja operacije visina snijega na toj planini bila je 1,3 m, a na nekim dijelovima nanosi su bili viši od dva metra. Ovaj uspjeh ostvarili su bez ljudskih žrtava. Tokom svog ratnog puta brigada je djelovala na brojnim ratištima u srednjoj Bosni. Učestvovala je u zauzimanju teritorija općina Kupres, Donji Vakuf i dijela općine Jajce. Brigada je svoj put završila svečanom smotrom svih jedinica u Vincu.